Fi stqarrija l-Kamra tal-Avukati qalet li tinnota bi pjaċir id-dħul fis-seħħ tad-disposizzjonijiet fil-Kodiċi Kriminali li jimponu l-obbligu tad-‘Disclosure’ li jrid isir lill-Avukati meta tkun qed issir investigazzjoni minn naħa tal-Pulizija. Qalet li dan it-tibdil seħħ ukoll wara li l-Kamra tal-Avukati kienet għamlet ir-rappreżentazzjonijiet tagħha diretti lejn l-introduzzjoni ta’ din il-miżura. Żiedet li dan il-pass għandu jservi bħala għodda biex jgħin lill-avukati li jkunu f’pożizzjoni aħjar biex jagħtu parir lill-klijenti tagħhom. Fl-istess ħin, din il-miżura għandha wkoll tgħin għall-aħjar amministrazzjoni tal-Ġustizzja. Il-Kamra tal-Avukat awgurat ukoll li l-proċess ta’ djalogu mibdi mill-Ministru tal-Ġustizzja Dr Owen Bonnici, jitkompla fil-futur.